Sorata
Sorata (isp. Sorata, keč. Surata) – miestas Bolivijoje, La Paso departamente, 2677 m aukštyje, Iljampu kalno papėdėje. Larekachos provincijos centras. ~5,0 tūkst. gyventojų. Miestas yra 120 km į šiaurę nuo La Paso, 25 km nuo vakarinio Titikakos ežero kranto. Sorata yra svarbus Bolivijos turistinis centras, ypač lankomas alpinistų, kurie kopia į greta iškilusias Realio Kordiljeros viršukalnes.